গত বছর নিউইয়র্ক টাইমসে এ সম্পর্কে বেশ কটি অনুসন্ধানী প্রতিবেদন প্রকাশিত হয়। বিদেশে ঘুষ-দুর্নীতির মাধ্যমে অর্জিত অর্থ কীভাবে যুক্তরাষ্ট্রে পাচার করে তা দিয়ে বিরাট অট্টালিকা এবং ব্যবসা-বাণিজ্যের মালিক হওয়া যাচ্ছে-সে ধরনের উদ্বেগজনক ও চাঞ্চল্যকর তথ্য ফাঁস করে নিউইয়র্ক টাইমস। শুধু তাই নয়, রাষ্ট্রীয় ক্ষমতার অপব্যবহার করে রাষ্ট্রীয় অর্থ পাচার করে অনেকে যুক্তরাষ্ট্রের স্থায়ী বাসিন্দার স্ট্যাটাসও নিচ্ছেন বলে অভিযোগ উঠেছে।